CELEX: C2005/057/28
Language: et
Date: 2005-03-05 00:00:00
Title: Kohtuasi C-513/04: Eelotsusetaotlus, mille esitas Rechtbank van Eerste Aanleg te Gent 1. detsembri 2004. aasta otsusega kohtuasjas Kerckhaert-Morres versus Belgia riik

5.3.2005   
            
            
               ET
            
            
               Euroopa Liidu Teataja
            
            
               C 57/14
            
         Eelotsusetaotlus, mille esitas Rechtbank van Eerste Aanleg te Gent 1. detsembri 2004. aasta otsusega kohtuasjas Kerckhaert-Morres versus Belgia riik
   (Kohtuasi C-513/04)
   (2005/C 57/28)
   Kohtumenetluse keel: hollandi
   Euroopa Ühenduste Kohus on saanud Rechtbank van Eerste Aanleg te Gent 1. detsembri 2004 otsusega esitatud eelotsusetaotluse kohtuasjas Kerckhaert-Morres v. Belgia riik, mis saabus kohtukantseleisse 15. detsembril 2004.
   Rechtbank van Eerste Aanleg te Gent küsib Euroopa Kohtult eelotsust järgmises küsimuses:
   Kas EÜ artikli 56 lõiget 1 (vaidluse ajal EÜ asutamislepingu artikli 73b lõige 1) tuleb tõlgendada selliselt, et sellega on vastuolus selline liikmesriigi (antud juhul Belgia) tulumaksu reguleeriva õigusakti sättest tulenev piirang, mille kohaselt nii liikmesriigis asutatud äriühingute kui ka selliste äriühingute, mis ei ole selles liikmesriigis asutatud, aktsiatelt või osadelt saadud dividendide suhtes kohaldatakse ühtset maksumäära, samas kui nende äriühingute, mis ei ole selles liikmesriigis asutatud, aktsiatelt või osadelt saadud dividendide puhul ei ole lubatud teises liikmesriigis algselt kohaldatud tulumaksu maha arvata?